JAVNI POZIV ZA SOFINANCIRANJE PROJEKTOV NEVLADNIH ORGANIZACIJ IZBRANIH NA RAZPISIH SOFINANCIRANIH IZ PRORAČUNA EVROPSKE UNIJE ali URADA ZA FINANČNI MEHANIZEM, Evropskega združenja za prosto trgovino – EFTA ZA OBDOBJE 2022 - 2024

**V P R A Š A N J A I N O D G O V O R I**

|  |  |  |
| --- | --- | --- |
| 1. | Pri razpisu Mini Slate gre za pavšalno financiranje, ki ne določa deleža celotnega projekta oz. ne prejudicira "zahtevanega zneska lastne udeležbe NVO prijavitelja”. Vaši obrazci medtem te informacije zahtevajo. Kako predlagate, naj izpolnimo dele obrazcev, ki od nas zahtevajo informacije, ki v našem primeru niso relevantne?  | Predmet javnega poziva je sofinanciranje finančnega prispevka za zagotavljanje lastne udeležbe za projekte tistih nevladnih organizacij (v nadaljnjem besedilu: NVO), ki so bili izbrani na razpisih, sofinanciranih iz proračuna Evropske unije v okviru programov neposrednega upravljanja (tj. razpisujejo jih službe in izvajalske agencije Evropske komisije) kot npr. Ustvarjalna Evropa, LIFE, Obzorje Evropa (Horizon Europe), ali v okviru programov posrednega upravljanja (razpisujejo jih partnerske države, mednarodne organizacije, agencije ipd.), kadar javni razpis predpisuje obvezno sodelovanje partnerjev iz najmanj dveh držav (npr. programi Evropskega teritorialnega sodelovanja – Interreg D), ali iz proračuna EU v okviru programov deljenega upravljanja (Evropska komisija in nacionalni organi v državah članicah ipd.), kadar javni razpis predpisuje obvezno sodelovanje partnerjev iz najmanj dveh držav (npr. programi Evropskega teritorialnega sodelovanja – Interreg A), ali iz proračuna EU v okviru programov/javnih razpisov Evropskega parlamenta, ali s strani Urada za finančni mehanizem, Evropskega združenja za prosto trgovino - EFTA (v nadaljnjem besedilu: Urad za finančni mehanizem), kot npr.: programi EGP in Norveški sklad za regionalno sodelovanje, EGP in Norveški sklad za zaposlovanje mladih, Globalni sklad za dostojno delo in tristranski dialog, **kadar javni razpis** **predpisuje obvezno sodelovanje partnerjev iz najmanj dveh držav.** Ministrstvo bo sofinanciralo finančni prispevek za zagotavljanje lastne udeležbe za projekte, ki se izvajajo na dan objave prijave na ta javni poziv, in se zaključijo najkasneje do 31. 12. 2028. Eden izmed pogojev je tudi, da je bilprojekt, za katerega se zaproša finančni prispevek, **izbran v okviru EU** **programa ali programa Urada za finančni mehanizem,** **ki določa odstotek finančnega prispevka v programu, javnem razpisu ali pogodbi prijavitelja projekta.** |
| 2. | Ali se lahko s triletnim projektom (traja do 31.12.2025) na razpis prijavimo samo enkrat in kandidiramo za sofinanciranje lastne udeležbe do maksimalne višine 100.000,00 EUR? Delež lastne udeležbe je v triletnem projektu namreč višji (180.000 EUR). | Eden izmed pogojev, ki jih mora na dan oddaje prijave izpolnjevati upravičen prijavitelj je tudi, **da zaprošena višina finančnega prispevka, ki je predmet sofinanciranja po tem javnem pozivu,** vključno z že odobrenimi javnimi sredstvi za sofinanciranje lastne udeležbe**,** **ne presega s pogodbo ali partnerskim sporazumom predvidene 80 % višine lastnega finančnega prispevka oziroma 100.000,00 EUR**.V vašem primeru gre za en projekt, ki traja tri leta (ena pogodba), zato se upošteva predmetni pogoj. |
| 3. | Zaprošena višina sredstev ne sme presegati 80% zaprošene višine finančnega prispevka oz. 100.000 EUR. Zanima nas, če so v zgornji pogoj všteta vsa javna sredstva? Ali so mišljena vsa javna sredstva, pridobljena v Sloveniji? | Iz zaprošenega zneska (upravičeni ste do največ 80% lastne udeležbe oziroma ne več kot 100.000 EUR) so izvzeta vsa javna sredstva in ne samo javna sredstva, pridobljena v Republiki Sloveniji. |
| 4. | V primeru, da imamo z EU podpisano pogodbo za projekt, ki traja od 1.5.2022 do 30.4.2025 (torej tri leta) nas zanima ali zaprosimo za sofinanciranje lastnega deleža projekta za vsako leto posebej (torej tri oddane prijave) ali oddamo eno prijavo za celoten čas trajanja projekta?  | V primeru, da imate z EU podpisano pogodbo za projekt, ki traja od 1.5.2022 do 30.4.2025 (ena pogodba), lahko zaprosite za sofinanciranje lastnega deleža projekta z eno prijavo za celoten čas trajanja projekta. |
| 5. | Ali je potrebno prijavo oddati po navadni pošti? | Prijavo je treba do navedenih rokov v javnem pozivu oddati osebno v času uradnih ur v vložišče ministrstva ali jo priporočeno oddati na pošto.Prijavo je treba poslati ali predložiti v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – PRIJAVA NA JAVNI POZIV ZA SOFINANCIRANJE PROJEKTOV NEVLADNIH ORGANIZACIJ IZBRANIH NA RAZPISIH SOFINANCIRANIH IZ PRORAČUNA EVROPSKE UNIJE ali URADA ZA FINANČNI MEHANIZEM, Evropskega združenja za prosto trgovino – EFTA ZA OBDOBJE 2022 – 2024«**Za označevanje prijave na ovojnici se uporabi obrazec za označbo prijave (Obrazec št. 4: Označba prijave). Če ne bo uporabljen obrazec za označbo prijave, mora ovojnica vključevati vse elemente, ki so navedeni na obrazcu za označbo prijave. **Prijave, ki bodo nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.** |
| 6. | V primeru, da v letu 2023 dobimo odobren še kak drug EU projekt se verjetno lahko prijavimo na roke razpisane v letu 2023, itd. | V tem primeru se lahko prijavite na enega izmed spodaj navedenih rokov:

|  |  |
| --- | --- |
| Rok oddaje prijave | Datum |
| 2. rok | 30. 1. 2023 |
| 3. rok | 30. 5. 2023 |
| 4. rok | 29. 9. 2023 |
| 5. rok | 30. 1. 2024 |
| 6. rok | 30. 5. 2024 |
| 7. rok | 30. 9. 2024 |

**Kot pravočasne** bodo upoštevane prijave, ki bodo do navedenih rokov **osebno oddane v času uradnih ur v vložišče ministrstva**, oziroma do navedenih rokov priporočeno oddane na pošti. Prijave oddane po poteku posameznega roka, bodo odprte na naslednjem odpiranju prijav. **V kolikor naslednji rok za oddajo prijav ni predviden ali v primeru porabe sredstev, se take prijave s sklepom predstojnika ministrstva zavrže kot prepozne in neodprte vrne pošiljatelju.** |
| 7. | Projekt znotraj Ustvarjalne Evrope je potrjen in se prične izvajati 1. 1. 2023. Trenutno smo v fazi podpisovanja pogodbe. Zanima me, ali moramo s prijavo na Javni poziv za obdobje 2022 - 2024 za sofinanciranje projektov nevladnih organizacij izbranih na razpisih sofinanciranih iz proračuna EU počakati na drugi rok, t. j. 30. 1. 2023, ali lahko prijavo na vaš razpis opravimo že v prvem roku (ko bomo že imeli podpisano pogodbo). | Eden izmed pogojev, ki ga mora upravičen prijavitelj izpolnjevati na dan oddaje prijave na javni poziv je, da **se projekt, za katerega se zaproša finančni prispevek, izvaja na dan oddaje prijave na javni poziv in se zaključi najkasneje do 31. 12. 2028.** V tem primeru morate s prijavo počakati na drugi rok, in sicer 30. 1. 2023. |
| 8. | Zanima nas, ali je ok, če je pogodba (Grant Agreement) podpisana na portalu EU, torej da je iz Grant Agreement-a razviden samo digitalni podpis? | V kolikor  je pogodba (v vašem primeru Grant Agreement) podpisana na portalu EU in je iz Grant Agreement-a razviden digitalni podpis le ta **zadostuje** pogoju za kandidiranje na javnem pozivu. |
| 9. | kot društvo v javnem interesu, smo uspešno prijavili dva projekta na Erasmus+sport (European Education and Culture Executive Agency), kjer je predvidena 20% lastna participacija. Projekta potekata v letih 2021-2022 (zaključek dec. 22)Zanima me, če se lahko prijavimo na razpis sofinanciranje lastnega finančnega prispevka za projekte nevladnih organizacij?  | V kolikor se projekta **izvajata na dan oddaje prijave na javni poziv** **in se zaključita najkasneje do 31. 12. 2028 ustrezata** javnemu pozivu za sofinanciranje lastnega finančnega prispevka za projekte nevladnih organizacij ob pogoju, da projekta nista bila izbrana na Javnem pozivu za leto 2021 za sofinanciranje projektov nevladnih organizacij izbranih na razpisih sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 31/21 z dne 5. 3. 2021), Javnem pozivu za leto 2020 za sofinanciranje projektov nevladnih organizacij izbranih na razpisih sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 97/20 z dne 10. 7. 2020) ali Javnem pozivu za leto 2019 za sofinanciranje projektov nevladnih organizacij izbranih na razpisih sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 26/19 z dne 26. 4. 2019). |
| 10. | Smo ena izmed partnerskih organizacij LIFE projekta, ki poteka do konec leta 2026. Projekt je sofinanciran na sledeči način: okvirno 25 % sredstev iz proračuna EU, okvirno 70 % sredstev iz nacionalnega proračuna (Podnebni sklad) ter okvirno 5 % lastni delež. Ali pravilno razumemo 7. in 8. točko 4. poglavja JP (Pogoji za kandidiranje na javnem pozivu), da lahko vložimo prijavo na JP za sofinanciranje 5 % lastnega deleža, saj za lastno udeležbo 5 % vrednosti projekta še nismo prejeli nobenih javnih sredstev in znesek 80 % višine lastnega finančnega prispevka ne presega 100.000 EUR? | V vašem primeru imate za projekt iz proračuna EU odobrenih 25 % sredstev, 70 % sredstev iz nacionalnega proračuna, 5 % pa predstavlja lastni delež. V tem primeru lahko izračunate sredstva za katere lahko zaprosite po javnem pozivu na sledeči način: če imate **npr**. iz proračuna EU odobrenih 25.000 €, 70.000 € sredstev iz nacionalnega proračuna sami pa morate zagotoviti lastni delež v višini 5.000 € lahko po tem javnem pozivu zaprosite za 4.000 € (80 % od 5.000 €) ob pogoju, da so iz zaprošenega zneska izvzeta vsa javna sredstva. |
| 11. | Ali so pri opisu projekta (Obrazec št. 2) kakšne omejitve pri št. znakov ali besed? Vsaj okvirno bi bilo dobro vedeti, kakšen obseg opisa se pričakuje. | Pri Obrazcu št. 2: Povzetek vsebine projekta ni omejitve pri številu znakov ali besed. Obrazec izpolnite v slovenskem jeziku pod vsako točko v obrazcu pa naj bodo navedeni ključni podatki (povzetki) o projektu. Podatke iz tega obrazca bomo potrebovali za javno objavo (skladno z 10. členom Uredbe o posredovanju in ponovni uporabi informacij javnega značaja mora Ministrstvo za javno upravo v svetovni splet med drugim objaviti tudi zaključno poročilo ali povzetek o poteku in rezultatih porabljenih sredstev). |
| 12. | Ali lahko na en rok razpisa prijavimo več kot en EU projekt?  | Na en rok razpisa se lahko prijavite z več kot enim EU projektom. |
| 13.  | Imamo spletno stran, kjer je razvidna EU subvencija slovenskemu partnerju, ni pa naveden znesek, ki ga mora pridati sam. Ta znesek je razviden v pogodbi projekta, ki ga bomo priložili. Sprašujete ali je to dovolj in ali je v tem primeru prijava pomanjkljiva? | V tem primeru je to dovolj, saj zadosti pogoju za kandidiranje na javnem pozivu, in sicer, da je bil projekt, za katerega se zaproša finančni prispevek, izbran v okviru EU programa ali programa Urada za finančni mehanizem, ki določa odstotek finančnega prispevka v programu, javnem razpisu ali **pogodbi prijavitelja projekta**. |
| 14. | V naši pogodbi ni naveden celotni znesek projekta, niti odstotki, niti višina lastnega deleža. Naveden je le znesek sofinanciranja EU. Tako, da v prijavnem obrazcu ne moramo izpolniti zahtevanih podatkov? Nam lahko svetujete, kako naj oddamo prijavo? | Pogoj predmetnega javnega poziva je, da je bil projekt, za katerega se zaproša finančni prispevek, izbran v okviru EU programa ali programa Urada za finančni mehanizem, **ki določa odstotek finančnega prispevka v programu, javnem razpisu ali pogodbi prijavitelja projekta.** V primeru,da nimate določenega finančnega prispevka niti v programu, javnem razpisu ali pogodbi, ne izpolnjujete tega pogoja. |